
చట్టాలను అతిక్రమిస్తూ దోపిడీ కేంద్రాలుగా ఆశ్రమాలు స్థాపించి రాజకీయ నాయకుల అండదండలతో అక్రమాలకు, అకృత్యాలకు పాల్పడుతున్న బాబాల బండారం బయటకొస్తున్నది. పంజాబ్, హర్యానా, ఢిల్లీ, యూపీ నాలుగు రాష్ట్రాల్లో డేరాబాబా అమాయక భక్తజనులను లోబర్చుకుని, సేవా కార్యక్రమాల ముసుగులో అసాంఘిక కార్యక్రమాలు నడుపుతూ సీబీఐకి చిక్కి ఈనాడు దోషిగా నిరూపించబడ్డాడు. ఇలాంటి వ్యక్తిని ప్రధాని నరేంద్రమోదీ ఆ మధ్య పొగడ్తలతో ముంచెత్తుతూ సేవాకార్యక్రమాల మహనీయుడుగా ప్రశంసించడంలో ఆంతర్యం ఏమిటి? బాబా అరెస్టుతో ఆయన అభిమానులు విధ్వంసానికి దిగారు. ఆ అల్లర్లలో చాలామంది చనిపోయారు. ఇంతమంది చావుకు కారకుడైన ఈ డేరా బాబా తన విపరీత పోకడలతో అనేక మందికి లింగచ్ఛేదన చేయించాడని తెలుస్తున్నది. నిందితుడైన డేరా బాబా 200 వాహనాలలో కోర్టుకు వచ్చాడు. లక్షల మంది కోర్టు వద్ద గుమిగూడినా ప్రభుత్వం ఏం చేస్తున్నది? డేరా బాబా మద్దతుదారులు కోట్లాది రూపాయల ఆస్తులను, వాహనాలను, రైల్వే స్టేషన్లను తగులబెట్టటం, బాబా అక్రమాలను బయటపెట్టిన విలేఖరిని చంపడం వంటి హింసాత్మక చర్యలకు పాల్పడ్డారు. పోలీసులు ముందు జాగ్రత్తలు తీసుకోలేదు. అల్లరిమూకలను అదుపు చేయడంలో జరిగిన పోలీసు కాల్పుల్లో 36 మందికి పైగా మరణించారు. ఇవి లౌకిక విధానానికి గొడ్డలి పెట్టు. మరోపక్క జైల్లో ఉన్న బాబాకు రాజమర్యాదలు కల్పించకుండా చూడాలని ప్రజాస్వామిక వాదులు, లౌకికవాదులు, డిమాండ్ చేస్తున్నారు. డేరాబాబా వంటి ఆధ్యాత్మిక మాఫియాలు తలెత్తి, ఉన్మాద భక్తులు తయారవకుండా ప్రభుత్వాలు ముందుజాగ్రత్తలు తీసుకోవాలి.- కన్నెబోయిన అంజయ్య, హేతువాద సంఘం

chattaalanu atikramistuu dopidi kendraalugaa aashramaalu sthaapinchi rajakeeya naayakula andadandalato akramaalaku, akrutyaalaku paalpadutunna babala bandaram bayatakostunnadi. panjab, haryana, dhilli, up naalugu rashtrallo derababa amayaka bhaktajanulanu lobarchukuni, seva kaaryakramaala musugulo asanghika kaaryakramaalu naduputuu cbik chikki eenaadu doshigaa niroopinchabaddaadu. ilanti vyaktini pradhaani narendramodi aa madhya pogadtalato munchettutuu sevaakaaryakramaala mahaneeyudugaa prasamsinchadamlo aantaryam emiti? baba arestutho aayana abhimaanulu vidhvamsaaniki digaaru. aa allarlalo chaalaamandi chanipoyaru. intamandi chaavuku kaarakudaina ee dera baba tana vipareeta pokadalatho aneka mandiki lingachchedana cheyinchaadani telustunnadi. ninditudaina dera baba 200 vaahanaalalo kortuku vachaadu. lakshala mandi kortu vadda gumigudina prabhutvam yem chestunnadi? dera baba maddatudaarulu kotladi roopaayala aastulanu, vaahanaalanu, railve stationlanu tagulabettatam, baba akramaalanu bayatapettina vilekharini champadam vanti himsaatmaka charyalaku palpaddaru. poliisulu mundu jaagrattalu teesukoledu. allarimookalanu adupu cheyadamlo jarigina polisu kaalpullo 36 mandiki paiga maraninchaaru. ivi loukika vidhaanaaniki goddali pettu. maropakka jaillo unna babaku rajamaryadalu kalpinchakunda chuudaalani prajaaswaamika vaadulu, loukikavaadulu, demand chestunnaru. derababa vanti aadhyaatmika mafialu taletti, unmaada bhaktulu tayaravakunda prabhutvaalu mundujaagrattalu teesukovali.- kanneboina anjayya, hetuwada sangham